10.8.2022
DA
Den Europæiske Unions Tidende
L 208/5
KOMMISSIONENS GENNEMFØRELSESFORORDNING (EU) 2022/1387 af 9. august 2022 om ændring af gennemførelsesforordning (EU) 2022/58 om indførelse af en endelig antidumpingtold på importen af visse stålprodukter, der er overtrukket med organisk materiale, med oprindelse i Folkerepublikken Kina, Japan, Republikken Korea, Den Russiske Føderation og Amerikas Forenede Stater efter en udløbsundersøgelse i henhold til artikel 11, stk.
2, i Europa-Parlamentets og Rådets forordning (EU) 2016/1036
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14, stk.
1, og ud fra følgende betragtninger: (1)
Import af stålprodukter, der er overtrukket med organisk materiale (»GOES«), med oprindelse i Folkerepublikken Kina, Japan, Republikken Korea, Den Russiske Føderation og Amerikas Forenede Stater er omfattet af en endelig antidumpingtold, der er fastsat ved Kommissionens gennemførelsesforordning (EU) 2022/58 (2).
(2)
AK Steel Corporation (»ansøgeren«), Taric (3)-tillægskode C044, som er en virksomhed der er beliggende i Amerikas Forenede Stater (»USA«), og hvis eksport af GOES til Unionen er omfattet af en antidumpingværditold på 22 %, meddelte Kommissionen den 7. juli 2021, at den havde ændret navn til »Cleveland-Cliffs Steel Corporation« med hjemsted i Ohio, USA.
(3)
Virksomheden har anmodet Kommissionen om at bekræfte, at navneændringen ikke påvirker virksomhedens ret til at drage fordel af den individuelle antidumpingtoldsats, der gjaldt for virksomheden under dens tidligere navn.
(4)
Kommissionen opfordrede virksomheden til at indgive en spørgeskemabesvarelse, som blev indsendt den 20. august 2021.
Yderligere præciseringer blev fremsendt den 3. januar 2022.
(5)
Kommissionen undersøgte de indsendte oplysninger og konkluderede, at navneændringen var behørigt registreret hos de relevante myndigheder og ikke førte til nye forbindelser med andre grupper af virksomheder, som ikke blev undersøgt af Kommissionen.
(6)
Kommissionen vurderede bl.a.
følgende bilag, som ansøgeren havde indgivet: ændringscertifikat, virksomhedsregi­ streringscertifikater og reviderede regnskaber.
EU-erhvervsgrenen blev rådført om anmodningen, men fremsatte ingen bemærkninger.
(7)
Navneændringen påvirker således ikke konklusionerne i gennemførelsesforordning (EU) 2022/58, herunder især den antidumpingtoldsats, der gælder for virksomheden.
(8)
Navneændringen skulle have virkning fra datoen, hvor virksomheden meddelte Kommissionen, at den havde ændret navn (som anført under betragtning 2).
(9)
I betragtning af overvejelserne i ovenstående betragtninger fandt Kommissionen det hensigtsmæssigt at ændre gennemførelsesforordning (EU) 2022/58 for at afspejle navneændringen på den virksomhed, der tidligere var tildelt Taric-tillægskode C044.
(1) EUT L 176 af 30.6.2016, s. 21.
(2) Kommissionens gennemførelsesforordning (EU) 2022/58 af 14. januar 2022 om indførelse af en endelig antidumpingtold på importen af visse stålprodukter, der er overtrukket med organisk materiale, med oprindelse i Folkerepublikken Kina, Japan, Republikken Korea, Den Russiske Føderation og Amerikas Forenede Stater efter en udløbsundersøgelse i henhold til artikel 11, stk.
2, i EuropaParlamentets og Rådets forordning (EU) 2016/1036 (EUT L 10 af 17.1.2022, s. 17).
(3) Den Europæiske Unions integrerede toldtarif.